**Under arbeid:** Denne artikkelen inngår i et prosjekt om bruk av Wikipedia i skolen. Den er under arbeid, og det kan derfor forekomme store og/eller hyppige endringer.

Smedgata 1, også kjent som Smia, er en vernet boligeiendom på [Værlesanden]], Moss. Eiendommen har gjennom tiden byttet adresse og er nå vernet etter PBL. Huset har gjennom historie hatt adressene Smedengaden 1, Smedegaden 1, Smedgade 1 og til slutt Smedgata 1, som er adressen som blir brukt i dag.

Generell informasjon| Kulturminne-ID | 236884 |
| --- | --- |
| Informasjon fra Kulturminnesøk.no | Boligen er det eneste huset som ligger i Smedgata. Ligger mellom Stengata og Østre Kanal gate |
| Oppført/ endret (år) | 1824 |
| Byggestil, materialer | Stein, tre |
| Antall etasjer | 2 |
| Matrikkel | 401 |
| Gård/ Bruk | Smed (1830-1870), boligeiendom 1880- |

Værlesanden
-----------

Værlesanden er et området i Moss. Området ligger rett ved kanalen og ferje-leia. Det var Værlesanden som koblet Jeløy og Moss sammen fram til kanalen ble gravd ut i 1855. Dette førte til at mye av Værlesanden ble borte. I dag består Værlesanden av 5 gater og rundt 30 hus.

Byggestil
---------

Smedgata 1 består av to etasjer og ble bygget i 1824.

Huset står på en grunnflate av stein. Dette var veldig populært gjennom tidene siden en grunnflate av stein er stabil og holder seg over tid.

På den tiden huset ble bygget var det empirestil som ga inspirasjon for bygg i Norge. Empirestil legger vekt på enkelhet, naturlighet, symmetri og rette linjer. Dette kan man se ved Smedgata 1. Huset er enkelt og har en symmetri. Rundt dørkarmen på huset kan man se symmetri ved hvordan vinduer og utelys er plassert.

Historie
--------

Fra 1830 til 1870 ble Smedgata 1 brukt som en smie. Det var to smeder som holdt til her gjennom denne perioden. Smeden Gullich Gulbrandsen holdt til i 1830-1840 årene. Den andre smeden het August Johannesen og holdt til der i 1870 årene.

Værlesanden har gjennom historien vært et arbeiderstrøk der innbyggerne har vært håndverkere og hatt yrker tilknyttet sjøen. Arbeiderboliger er ofte knyttet til tette leve tilstander og Smedgata 1 er ingen unntak. På flere tidspunkter har det bodd i underkant av 20 mennesker på adressen.

I 1948 ble hele den østre dele av huset revet. Denne delen ble erstattet med et nybygg i 1953. Under rivningen ble en opprinnelig del av huset adskilt fra hovedhuset. I dag er denne delen oppført som et selvstendig uthus på eiendommen.

Ut ifra kartet for bybrannen i Moss i 1846 til 1852, ser vi at Smedgata 401 ikke brant ned. Det var en av mange hus som ikke brant ned i Værlesand området. Årene etter brannen ble det et stort tilbakefall, på grunn av kjøpmenn gikk konkurs.

* Dette er en innendørs plantegning fra 1948. Dette viser hvordan huset skulle se ut innvendig.Dette er en innendørs plantegning fra 1948. Dette viser hvordan huset skulle se ut innvendig.
* Dette er en plantegning av Smedgata 1 fra 1904.Dette er en plantegning av Smedgata 1 fra 1904.

Eierskap
--------

Gjennom 1800-tallet og tidlig 1900-tallet var det 4 menn som hadde eierskap over Smedgata 1. August Johannesen og Smed Guldbrandsen var 2 smier, så her kan man se at Smedgata 1 ble brukt som smie fra 1841-1897.

Eierskap 1841-1933| Årstall | Eier |
| --- | --- |
| 1933 | Julius Thorbjørnsen |
| 1923 | Julius Thorbjørnsen |
| 1920 | Ludvig Blomberg |
| 1897 | August Johannessen |
| 1893 | August Johannessen |
| 1889 | August Johannessen |
| 1884 | August Johannessen |
| 1868 | August Johannessen |
| 1841 | Smed Guldbrandsen |

Referanser
----------

1. 1 2  «Værlesanden – Moss byleksikon». *www.mossbyleksikon.no*. Besøkt 19. oktober 2023.
2. 1 2 3 4  «Kart - Kulturminnesøk». Besøkt 19. oktober 2023.
3. ↑  «Empirestil – lokalhistoriewiki.no». *lokalhistoriewiki.no*. Besøkt 27. oktober 2023.
4. 1 2  «0073 Smedegade - 004 - Tellingskretsoversikt - Folketelling 1875 for 0104B Moss prestegjeld, Moss kjøpstad - Digitalarkivet». *www.digitalarkivet.no* **(norsk)**. Besøkt 31. oktober 2023.
5. ↑  «339\* Smedgaden 401 - 001\* - Tellingskretsoversikt - Folketelling 1870 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 31. oktober 2023.
6. ↑  «Kart gamle Moss» (PDF). Besøkt 31. oktober 2023.
7. ↑  «Matrikkel Moss 1933 (Kopi)». *Hefte*. 1933 – via Moss bibliotek.
8. ↑  «Matrikkel Moss 1923 (Kopi)». *Hefte*. 1923 – via Moss bibliotek.
9. ↑  «Matrikkel Moss 1920 (Kopi)». *Hefte*. 1920 – via Moss bibliotek.
10. ↑  «Matrikkel Moss 1897 (Kopi)». *Hefte*. 1897 – via Moss bibliotek.
11. ↑  «Matrikkel Moss 1893 (Kopi)». *Hefte*. 1893 – via Moss bibliotek.
12. ↑  «Matrikkel Moss 1889 (Kopi)». *Hefte*. 1889 – via Moss bibliotek.
13. ↑  «Matrikkel Moss 1884 (Kopi)». *Hefte*. 1884 – via Moss bibliotek.
14. ↑  «Matrikkel Moss 1868 (Kopi)». *Hefte*. 1868 – via Moss bibliotek.
15. ↑  «Matrikkel Moss 1841 (Kopi)». *Hefte*. 1841 – via Moss bibliotek.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |